इसी महीने निपटेंगे सारे आयकर रिफंड : सीबीडीटी  
आईटी ने कहा कि वह रिफंड के सभी बकाया दावों को इसी माह निपटा देगा। अप्रैल के पहले पखवाड़े में अब तक 8.23 लाख रिफंड जारी कर चुका है।
आयकर विभाग ने सोमवार को कहा कि वह रिफंड के सभी बकाया दावों को इसी माह निपटा देगा। विभाग अप्रैल के पहले पखवाड़े में अब तक 8.23 लाख रिफंड जारी कर चुका है।  विभाग ने 2010-11 में 85 लाख करदाताओं को 78,000 करोड़ रुपये का रिफंड किया था। केंद्रीय प्रत्यक्ष कर बोर्ड :सीबीडीटी: के अध्यक्ष सुधीर चंद्रा ने संवादाताओं को बताया कि अप्रैल के पहले पखवाड़े में आयकर विभाग ने 8,23,101 करदाताओं को 6,183 करोड़ रुपये का रिफंड किया। उन्होंने कहा कि बकाया रिफंड दावों को इसी माह निपटा दिया जाएगा। उन्होंने कहा-हम सभी रिफंड अप्रैल में ही जारी करने की कोशिश कर रहे हैं।